На основу члана 38. Закона о јавним предузећима („Службени гласник РС“, број 119/12, 116/13 и 44/14-др.закон) а у вези члана 142. Закона о јавном информисању и медијима („Службени гласник РС“ број 83/14 и 58/15), члана 32. став 1. тачка 9. Закона о локалној самоуправи („Службени гласник РС“, број 129/07 и 83/14-др. закон) и члана 41. став 1. тачка 10. Статута општине Владичин Хан („Службени гласник Пчињског округа“ број 21/08 и 08/09 и „Службени гласник Града Врања“, број 11/13), Скупштина општине Владичин Хан на седници одржаној дана 27.12.2015. године донела је

**Р Е Ш Е Њ Е**

**О ПРЕСТАНКУ МАНДАТА ВРШИОЦА ДУЖНОСТИ ДИРЕКТОРА ЈАВНОГ ПРЕДУЗЕЋА „INFORMATIVNI PRESS CENTAR“ OPŠTINE VLADIČIN HAN**

**I**

**ПРЕСТАЈЕ** мандат вршиоцу дужности директора Јавног предузећа „ Informativni press centar“ Opštine Vladičin Han Зорану Цветковићу, економисти из Владичиног Хана, због приватизације овог Јавног Предузећа.

**II**

Решење ступа на снагу даном доношења.

**III**

Решење објавити у „Службеном гласнику Града Врања“

**O б р а з о л о ж е њ е**

Правни основ за доношење овог решења садржан је у члану 38. Закона о јавним предузећима („Службени гласник РС“, број 119/12,116/13 и 44/14-др.закон),у члану 142 Закона о јавном информисању и медијима ( Службени гласник РС бр. 83/14 и 58/15) члана 32. став 1. тачка 9. Закона о локалној самоуправи („Службени гласник РС“, број 129/07 и 83/14-др. закон) и члана 41. став 1. тачка 10. Статута општине Владичин Хан („Службени гласник Пчињског округа“ број 21/08 и 08/09 и „Службени гласник Града Врања“, број 11/13)**.**

Законом о јавним предузећима и чланом 38. регулисан jе престанак мандата директора односно вршиоца дужности јавног предузећа. Законом о јавном информисању и медијима члановима 142. регулисано да издавач кога је непосредно или посредно основала јединица локалне самоуправе а које је целини или претежним делом у јавној својини или се претежним делом финансира из јавних прихода, приватизује се у складу са прописима којима се уређују услови и поступак промене власништа јавног капитала и имовине. Како је поступак приватизације Јавно предузеће „INFORMATIVNI PRESS CENTAR“ Opštine Vladičin Han окончан променом власничке структуре и то на основу уговора о продаји капитала између Агенције за приватизацију и новог власника.

Имајући у виду горе цитиране одредбе и надлежности Скупштине Општине регулисане чл. 32. став 1. тачка 9. Закона о локалној самоуправи и чл. 41. став 1. тачка 10. Статута општине Владичин Хан одлучено је као и изреци решења.

**Поука о правном средству:** Против овог решења може се покренути спор пред Вишим судом у Врању у року од 30 дана од дана достављања решења.

**СКУПШТИНА ОПШТИНЕ ВЛАДИЧИН ХАН**

**БРОЈ: 06-175/4/2015-01**

**ПРЕДСЕДНИЦА,**

**Данијела Поповић**